open-index/open-wikipedia-markdown huggingface dataset:
ஒளிக்காலத்துவம்

**ஒளிக்காலத்துவம்** (*Photoperiodism*) என்பது ஒளி மற்றும் இருள் ஆகியவற்றிற்கு ஏற்ப உயிரினங்களில் ஏற்படும் உடற்செயலியல் நிகழ்வு ஆகும். இச்செயல் தாவரம் மற்றும் விலங்குகளில் காணப்படுகிறது. ஒளி மற்றும் இருள் ஆகியவற்றின் அளவிற்கேற்ப தாவரங்களின் வளர்ச்சி நிலைகளில் ஏற்படும் மாற்றம் என்றும் வரையறுக்கலாம்.

## தாவரங்கள்
பல ஆஞ்சியோஸ்பெர்ம் பூக்கும் தாவரங்களில் ஃபைட்டோகுரோம் அல்லது கிரிப்டோகுரோம் என்ற ஒளியை ஈர்க்கும் புரதங்கள் உள்ளன.  இந்த புரதங்கள் பூக்கள் மலர்வதற்கு இருளின் நீளம் அல்லது பகலின் நீளம் ஆகியவற்றைக் கண்டறிகிறது.

## முழுமையான ஒளிநாட்டத் தாவரங்கள்
சில தாவரங்களின் பூக்கள் மலர்வதற்கு முழுமையான இருள் அல்லது குறைவான இருள் தேவைப்படுகிறது.  இவ்வகைத் தாவரங்களுக்கு முழுமையான ஒளிநாட்டத் தாவரங்கள் (Obligate Photo Periodic Plants) என்று பெயர்.

## பகுதி ஒளிநாட்டத் தாவரங்கள்
இத்தாவரங்களின் பூக்கள் மலர்வதற்கு குறைவான ஒளி அல்லது இருள் தேவைப்படுகிறது.

## பைட்டோகுரோம் வகைகள்
இது இரண்டு வகைப்படும். அவை: Pr, Pfr.
Pr என்பது செயலற்ற ஃபைட்டோகுரோம் வகையாகும்.  இது தாவரங்கள் குறைவான ஒளியில் வளர்வதைத் தடை செய்கிறது. Pfr என்பது செயல்படும் ஃபைட்டோகுரோம் புரதமாகும். பகலிலுள்ள சிவப்பு ஒளி Pr என்ற செயலற்ற ஃபைட்டோகுரோம் புரதத்தை செயல்படும் ஃபைட்டோகுரோம் (Pfr) புரதமாக மாற்றுகிறது.  செயல்படும் ஃபைட்டோகுரோம் புரதத்தினால் தாவரங்கள் வளர்கின்றன. இதற்கு மாறாக நிழலில் அல்லது இரவில் சிவப்பு ஒளி குறைவாக காணப்படுவதால் இவ்வொளி செயல்படும் நிலையிலுள்ள Pfr ஃபைட்டோகுரோம் புரதத்தை செயலற்ற Pr என்ற ஃபைட்டோகுரோம் புரதமாக மாற்றுகிறது.  இதனால் தாவரங்கள் இருளில் அல்லது நிழலில் நன்றாக வளர்வதில்லை.

தாவரங்களில் காணப்படும் இந்த ஃபைட்டோகுரோம் தாவரங்களின் ஒளிக்காலத்துவத்தை நிர்ணயிக்கின்றன.  பூக்கும் தாவரங்களில் ஒளிக்காலத்துவத்தை Holiday என்பவர் சோதனை மூலம் நிரூபித்தார்.  இதே போன்று சில தாவரங்களில் நீல ஒளி மற்றும் புற ஊதாக் கதிர் A ஆகியவற்றை ஈர்க்கும் தன்மை கொண்ட  கிரிப்டோகுரோம் என்ற புரதமும் காணப்படுகிறது.

## மேற்கோள்கள்

## மேலும் படிக்க
* D.E. Fosket, *Plant Growth & Development, A Molecular Approach.*  Academic Press, San Diego, 1994, p.&nbsp;495.
* B. Thomas and D. Vince-Prue, *Photoperiodism in plants (2nd ed).* Academic Press, 1997

பகுப்பு:விலங்கியல்
பகுப்பு:தாவரவியல்
பகுப்பு:தாவர உடலியங்கியல்
பகுப்பு:உயிரியல் துறைச்சொற்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
வெ. கோவிந்தன்

**வெ. கோவிந்தன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற  உறுப்பினரும் ஆவார். இவர் 1989 மற்றும் 1996 தேர்தல்களில், திராவிட முன்னேற்ற கழக கட்சியின் வேட்பாளராக, பேரணாம்பட்டு தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதியானது, ஆதிதிராவிடர் வேட்பாளர்களுக்காக ஒதுக்கப்பட்டது.

## வாழ்க்கை
வேலூர் மாவட்டம், பேரணாம்பட்டைச் சேர்ந்தவரான ஆசிரியர் வெ. கோவிந்தன் அரசு பள்ளி ஆசிரியராக பணிபுரிந்தவர். ஒரு கட்டத்தில் ஆசிரியர் பணியில் இருந்து விலகி திமுகவில் இணைந்து பணியாற்றினார். 1989-91 மற்றும் 1996-2001 காலக்கட்டத்தில் பேரணாம்பட்டு தொகுதியில் இருந்து தமிழ்நாடு சட்டமன்ற ஊறுப்பினராக தேர்ந்தெடுக்கப்பட்டார். இவர் திமுகவில் மாவட்ட துணைச் செயலாளர், தலைமை செயற்குழு உறுப்பினர் போன்ற பதவிகளை வகித்துள்ளார். 
 
## மறைவு
வயது முதிர்வு காரணமாக உடல்நலம் பாதிக்கப்பட்டு சிகிச்சை பெற்று வந்த நிலையில், அக்டோபர் 23, 2021 அன்று மாரடைப்பால் காலமானார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:2021 இறப்புகள்
பகுப்பு:வேலூர் மாவட்ட மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
எம். சுந்தரம்

**மு. சுந்தரம்** (*M. Sundaram*) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் 1977ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் இந்திய தேசிய காங்கிரசு வேட்பாளராக இரிசிவந்தியம் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் மீண்டும் 1980ஆம் ஆண்டு நடைபெற்ற தேர்தலிலும் இந்திய தேசிய காங்கிரசு வேட்பாளராக தேர்ந்தெடுக்கப்பட்டார். இவர் செங்குந்தர் கைக்கோள முதலியார் சமூகத்தை சேர்ந்தவர். இவரின் அண்ணன் மகன் எஸ். சிவராஜ் நான்கு முறை இத்தொகுதியில் போட்டியிட்டு வெற்றி பெற்றவர் ஆவார். பெருநிலக்கிழாரான இவர் திருக்கோவிலூரின் நகர்மன்ற தலைவராக பல ஆண்டுகள் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
கடற்செவ்வந்தி

**மெலான்தீரா பைஃபுளோரா** (*Melanthera biflora*, என்னும் தாவரம் கடல் டெய்சி என்றும் கடற்கரை டெய்சி என்றும் அழைக்கப்படுகிறது.  இது சூரியகாந்திக் குடும்பத்தைச் சேர்ந்த பூக்கும் தாவரம். இது பரவலாகவும் விரைவாகவும் வளரும் தாவரமாகும்.

## பரவல்
இத்தாவரம் உப்புத் தன்மையை தாங்கி வளரும். சீனா, இந்தியத் துணைக்கண்டம், தென்கிழக்காசியா, குயின்ஸ்லாந்து, பசிபிக் தீவுகளான பிஜி, நியுவே, தொங்கா, சமோவா, குக் தீவுகள் உள்ளிட்ட இந்தோ-பசிபிக் வெப்பவலயப் பகுதிகளில் காணப்படுகிறது. இத்தாவரம் பெரும்பாலும் தீவின் கடலோரப்பகுதிகளிலும் அரிதாக உள்நிலை பகுதிகளிலும் காணப்படுகிறது.

இத்தாவரம் கடினமான தண்டுடைய பல்லாண்டு சிறு செடி அல்லது புதர் செடி ஆகும். இது கிளைகளுடன் கூடிய  நீண்ட தளைப்பகுதி கொண்டது. 2 மீட்டர் நீளம் வரை சென்றபின் வளையும் தன்மை உடையது. இது மற்ற தாவரங்களில் மீது படர்ந்து வளரும். இதன் இலைக்காம்பு குறுகியதாகவும் இலைப்பரப்பு முட்டை வழவத்திலும் இருக்கும் இது மஞ்சள் நிற சிறிய மலர்களை உடையது. அடர்த்தியான கொத்தான பழங்களை உடையது.

இதன் இலைகள் உண்ணத்தக்கவை. மலேசியாவில் இதன் தண்டுப்பகுதி உண்ணப்படுகிறது. இலைச்சாரின் வடி நீர் பாரம்பரிய மருத்துவத்திற்கு பயன்படுகிறது. இதன் இலைகள் வயிற்று வலி நிவாரணியாகப் பயன்படுத்தப்படுகிறது. இதன் மலர்களும் மருத்துவ  குணம் கொண்டது. இத்தாவரம் முயலுக்கு தீவனமாக பயன்படுகிறது.

## மேற்கோள்கள்

## வெளி இணைப்புகள்
*
*Hanson, A.D. et al. ''Biosynthesis of 3-dimethylsulfoniopropionate in Wollastonia biflora (L.) DC.
*Melanthera biflora - Medicinal Plants in Australia

பகுப்பு:அவுத்திரேலியத் தாவரங்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:பிலிப்பீனியத் தாவரங்கள்
பகுப்பு:மருத்துவத் தாவரங்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
எம். என். ஜோதி கண்ணன்

**எம். என். ஜோதி கண்ணன் ** என்பவர் தமிழ்நாட்டைச் சேர்ந்த ஓர் அரசியல்வாதி ஆவார். இவர் 1996 தேர்தலில் முசிறி தொகுதியில் இருந்து தமிழ்நாடு சட்டமன்றத்திற்கு உறுப்பினராக  தேர்ந்தெடுக்கப்பட்டார். இவர் திராவிட முன்னேற்றக் கழகத்தைச் சேர்ந்தவர் ஆவார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சி மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
சரளாதேவி

**சரளாதேவி** (*Sarala Devi*, 9 ஆகத்து 1904 – 4 அக்டோபர் 1986) இந்திய சுதந்திர இயக்க ஆர்வலர், பெண்ணிய சமூக ஆர்வலர், எழுத்தாளர். 1921ஆம் ஆண்டில் ஒத்துழையாமை இயக்கம் ஒன்றில் சேர்ந்த முதல் ஒடிசா பெண்மணி ஆவார். சுதந்திர இந்தியாவில் ஒடிசா சட்டமன்றத்தில் தேர்ந்தெடுக்கப்பட்ட முதல் பெண். ஒடிசா சட்டமன்றத்தி்ன் முதலாவது பெண் பேச்சாளராகவும் கட்டாக்கின் கூட்டுறவு வங்கியின் முதல் பெண் இயக்குநராகவும், உப்கால் பல்கலைக்கழகத்தின் முதல் பெண் செனட் உறுப்பினராகவும், இந்திய தேசிய காங்கிரசின் முதல் ஒடிசா பெண் பிரதிநிதியுமாகவும் இருந்தார்.

சரளாதேவி 1904ஆம் ஆண்டு ஆகஸ்ட் 9 அன்று பாலிக்குடாவுக்கு அருகே நாிலோ கிராமத்தில் பிறந்தார். அப்போது வங்காள மாகாணத்தின் ஒரிசா பிாிவு (இப்போது ஒடிசாவில் உள்ள ஜாக்சிங்ஷ்பூர் மாவட்டத்தில்) சமீந்தார் குடும்பத்தைச் சேர்ந்தவர். அவரின் தந்தை பசுதேவ் கனுங்கோ மற்றும் அவரது தாயார் பத்மாவதி தேவி ஆவார். அவரின் தந்தையின் மூத்த சகோதரரான பாலமுகுந்த கனுங்கோ, துணைக் கலெக்டரால் வளா்க்கப்பட்டார். சரளாதேவி தனது தொடக்கக்கல்வியை பங்கிவில் பெற்றார். அந்த நேரத்தில் உயா்கல்விக்கு பெண்களுக்கு எந்த அணுகலும் இல்லை. அதனால் அவளுடைய மாமா ஒரு ஆசிரியரை வீட்டுக்கு வரவழைத்து அவளுக்கு பயிற்றுவித்தார். சரளாதேவி வங்காளம், சமற்கிருதம், ஒடியா ஆகிய மொழிகளைப் பயின்றார். வங்கியில் பணியாற்றிய போது சரளாதேவி விடுதலை இயக்கத்தில் சேர பங்கி என்ற இடத்தின் ராணியாகிய சுகாதேவியின் கதைகளால் ஈர்க்கப்பட்டார்.
 
1917ல் பகவதி மகாபத்ராவை மணந்தாா். 1918 ஆம் ஆண்டில் இந்திய தேசிய காங்கிரசில் சேர்ந்தார். மகாத்மா காந்தியின் ஒரிசா முதல் பயணத்தைத் தொடா்ந்து 1921ல் காங்கிரஸ் கட்சியில் சோ்ந்தார். 1943 முதல் 1946 வரை கட்டாக்கில் உள்ள உட்கால் சாஉறிதி சமாஜின் செயலாளராக பணியாற்றினார். சரளாதேவி 30 புத்தகங்களையும் 300 கட்டுரைகளையும் எழுதியுள்ளார்.

## மேற்கோள்கள்

பகுப்பு:1904 பிறப்புகள்
பகுப்பு:1986 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்தியப் பெண் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:ஒடியா மொழி பெண் எழுத்தாளர்கள்
செ. சுந்தராம்பாள்

**செ. சுந்தராம்பாள் ** (*S. Sundarambal*) ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1991, 2001 ஆகிய ஆண்டுகளில் தேர்தல்களில் அண்ணா திராவிட முன்னேற்றக் கழக வேட்பாளராக மேட்டூர் சட்டமன்றத் தொகுதியில் இருந்து தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக சட்டமன்ற பெண் உறுப்பினர்கள்
கே. ஆர். விஸ்வநாதன்

**கே. ஆர். விசுவநாதன்** (*K. R. Viswanathan*) இந்தியாவைச் சேர்ந்த ஓர் அரசியல்வாதியும் தமிழ்நாட்டின் சட்டமன்ற முன்னாள் உறுப்பினரும் ஆவார். 1952 ஆம் ஆண்டு நடைபெற்ற தேர்தலில் ஜெயங்கொண்டம் தொகுதியில் இருந்து தமிழ்நாடு சட்டமன்ற உறுப்பினராகவும், 1957 ஆம் ஆண்டு நடைபெற்ற தேர்தலில் இந்திய தேசிய காங்கிரசு கட்சி வேட்பாளராகவும் தேர்ந்தெடுக்கப்பட்டார். இவரும் தமிழ்நாடு உழைப்பாளர் கட்சியைச் சேர்ந்த அய்யாவும் 1952 ஆம் ஆண்டு தேர்தலில் வெற்றி பெற்ற இருவராவர்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
செலெசுடெ பாரன்சுகி

**செலெசுடெ பாரன்சுகி** (Celeste Suzanne Baranski) அமெரிக்காவைச் சேர்ந்த ஒரு மின்னணுவியல் பொறியாளர் ஆவார். புதுமைகளைப் புகுத்துவதில் வல்லவர். தற்பொழுது உள்ள டேப்லெட் போன்ற முன்னோடி மின்னணு சாதனங்கள் பலவற்றைக் கண்டுபிடித்தவர். இவருக்கும் இவருடைய கல்லூரி நண்பரான அலைன் ரோசுமானுக்கும் 1998 ஆம் ஆண்டு புதுமைக்கான விருது கிடைத்தது.

## கல்வி
பாரன்ஸ்கி 1975 ஆம் ஆண்டில் இசுட்டான்போர்ட் பல்கலைக்கழகத்தில் சேர்ந்து அங்கேயே மின் பொறியியலில் இளங்கலை மற்றும் முதுகலைப் படிப்புகளை பயின்றார்.

## பணி
1980ஆம் ஆண்டில் படிப்பை முடித்த பிறகு ஆர் ஓ எல் எம், கிரிட் மற்றும் சுனாமி டெக்னாலஜிஸ் என்ற நிறுவனங்களில் 1986 வரை பணியாற்றினார். 1987ஆம் ஆண்டில் ஜி ஓ நிறுவனத்தில் ஒரு நிறுவனராகவும் துணைத் தலைவராகவும் பணியாற்றினார். அங்கு இ ஓ பர்சனல் கம்யூனிகேட்டர் என்ற கருவியை கண்டு பிடித்தார். இங்கு 1990 முதல் 1994 ஆம் ஆண்டு வரை பணியாற்றினார். பிறகு அந்நிறுவனத்தில் ஏற்பட்ட மனக்கசப்பினால் வேறு நிறுவனத்திற்கு மாறினார். பல போராட்டங்களுக்கு பிறகு வைட்டமின் டி வீடியோவை மெஷின் விஷன் கம்பெனியில் பணியாற்றும்போது கண்டுபிடித்தார். பின்பு அங்கேயே 2006 முதல் 2010 வரை தலைமை நிர்வாக அலுவலராகப் பணியாற்றினார். 2010 முதல் 2014 வரை மூத்த துணைத் தலைவராக பொறியியல் பிரிவில் பன்ஸாஸ் என்ற நிறுவனத்தில் பணி புரிந்தார். 2014 முதல் நியூமண்டாவில் உள்ள ஹாக்கின்ஸ் மெஷின் நிறுவனத்தில் துணைத் தலைவராக பணியாற்றுகிறார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:அமெரிக்கர்கள்
1,2-டை புரோமோ ஈத்தேன்

**1,2-டைபுரோமோயீத்தேன்** *(1,2-Dibromoethane)* என்பது  C2H4Br2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எத்திலீன் டைபுரோமைடு என்ற பெயராலும் இதை அழைக்கலாம். சுவடு அளவு கடலில் இயற்கையாகவே இக்கரிம புரோமின் சேர்மம் கிடைக்கிறது. அல்கா எனப்படும் பாசிகளிலிருந்தும் கெல்ப் எனப்படும் பழுப்புப் பாசி இனங்களிலும் கடலில் இச்சேர்மம் சிறிதளவு தோன்றுகிறது என்றாலும் முக்கியமாக செயற்கை முறையில் தயாரிக்கப்படுகிறது. இலேசான இனிப்பு வாசனையுடன் அடர்த்தியான நிறமற்ற திரவமாக 1,2-டைபுரோமோயீத்தேன்  காணப்படுகிறது. மேலும், மில்லியனுக்கு 10 பகுதிகள் என்ற அளவில் கண்டறியப்படுகிறது. பரவலாகப் பயன்படுத்தப்படும் 1,2-டைபுரோமோயீத்தேன் சில  நேரங்களில் சர்ச்சைக்குரிய புகையூட்டியாக கருதப்படுகிறது. எரித்தல் வினைக்கு உட்படும்போது அரிக்கும் தன்மை கொண்ட ஐதரசன்  புரோமைடு வாயுவை உருவாக்குகிறது.

## தயாரிப்பு
எத்திலீன் வாயுவுடன் புரோமின் வினைபுரிவதால் 1,2-டைபுரோமோயீத்தேன் உருவாகிறது:
:CH=CH  +  Br  →  BrCH–CHBr

## மேற்கோள்கள்
 
## வெளி இணைப்புகள்
* National Pollutant Inventory 1,2-Dibromoethane Fact Sheet
* Congressional Research Service (CRS) Reports regarding Ethylene Dibromide
* ATSDR ToxFAQs
* CDC – NIOSH Pocket Guide to Chemical Hazards

பகுப்பு:நாளமில்லா சுரப்புக் குலைப்பிகள்
பகுப்பு:பூச்சிக்கொல்லிகள்
பகுப்பு:புரோமோ ஆல்க்கேன்கள்
பகுப்பு:தீத்தடுப்பு
பகுப்பு:இனிப்பு மணம் கொண்ட இரசாயனங்கள்
அலி அமிரி (வரலாற்றாசிரியர்)

**அலி அமிரி** (*Ali Amiri (historian*)) உதுமானியப் பேரரசைச் சேர்ந்த ஒரு வரலாற்றாசிரியர் ஆவார். ஒரு நிதி அதிகாரியாக இவர் பணிபுரிந்தார். இவர் கண்டறிந்த அரபு மற்றும் துருக்கிய கல்வெட்டுகளை படியெடுக்க பல்வேறு நகரங்களுக்கு தனது பணிகளைப் பயன்படுத்தினார். உள்ளூர் வரலாறுகள், பழைய ஆவணங்கள் ஆகியவற்றை வரலாற்று மற்றும் கவிதை இரண்டிலும் தேடினார். தனது முயற்சியின் மூலம் அரிய மற்றும் வெளியிடப்படாத கையெழுத்துப் பிரதிகளின் ஒரு நூலகத்தை உருவாக்கினார். இந்த கையெழுத்துப் பிரதிகள் இசுதான்புல்லின் தேசிய நூலகத்தின் பிரதிகளின் எண்ணிக்கையை அதிகரித்தன.

அலி பல்வேறு வரலாற்றுச் சங்கங்களில் உறுப்பினராக இருந்தார். வரலாறு மற்றும் இலக்கிய இதழின் வெளியீட்டாளராகவும் மகமூத் கசுகாரியின் திவான் லுகாத் அல்-துர்க்கின் ஆசிரியராகவும் இருந்தார். ஓர் ஆசிரியராக அறியப்பட்டாலும், வரலாற்று மற்றும் இலக்கியப் படைப்புகளை எழுதினார். இசுதான்புல்லில் உள்ள சப்லைம் போர்ட்டின் காப்பகங்களை வகைப்படுத்துவதில் இவர் ஒரு முக்கிய நபராக இருந்தார்.

## மேற்கோள்கள்

பகுப்பு:1857 பிறப்புகள்
பகுப்பு:1923 இறப்புகள்
பகுப்பு:துருக்கிய வரலாற்றாளர்கள்
த. புஷ்பராஜூ

**த. புஷ்பராஜூ** (*T. Pushparaju*) ஒரு இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினருமாவர். இவர் புதுக்கோட்டை மாவட்டம் ஆலங்குடியினைச் சார்ந்தவர். புதுக்கோட்டை டி. இ. எல். சி. பள்ளியில் பள்ளி இறுதி வகுப்பினை முடித்துள்ளார். புஷ்பராஜூ, 1977ஆம் ஆண்டு நடைபெற்ற சட்டப் பேரவைத் தேர்தலில் ஆலங்குடி தொகுதியிலிருந்தும், 1984ஆம் ஆண்டு நடைபெற்ற தேர்தலில் திருமயம் சட்டமன்றத் தொகுதியிலிருந்தும் இந்திய தேசிய காங்கிரசு வேட்பாளராக போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் புதுக்கோட்டை மாவட்ட காங்கிரசு குழுவில் 15 ஆண்டுகள் மாவட்ட தலைவராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:புதுக்கோட்டை மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
வி. எஸ். விஐய்

**வி. எஸ். விஜய்** (*V. S. Vijay*) ஒரு இந்திய அரசியல்வாதியாவார். இவர் பதினான்காவது தமிழ்நாடு சட்டப் பேரவைக்கு அனைத்திந்திய அண்ணா திராவிட முன்னேற்றக் கழகம் சார்பில் வேலூர் தொகுதியிலிருந்து தேர்ந்தெடுக்கப்பட்டார்.

விஜய், முடவியல் பட்டம் பெற்றுள்ளார் . மேலும், தமிழ்நாடு அரசின் முன்னாள் சுகாதார அமைச்சராகவும்  இருந்தார். வேலூர் தொகுதியில் சுமார் 20 ஆண்டுகளாக சட்டமன்ற உறுப்பினராக இருந்த சி.ஞானசேகரனை தோற்கடித்து வெற்றி பெற்றார்.

2016 இல் நடந்த சட்டமன்றத் தேர்தலில் இவரது தொகுதியில் பி. கார்த்திகேயன் என்பவர் வெற்றி பெற்றார்.

## குறிப்புகள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எம். எம். ராஜேந்திரன்

** எம். எம். ராஜேந்திரன்** (பிறப்பு ஆந்திரப் பிரதேசம், அனந்தபூர் 12 ஏப்ரல் 1935; இறப்பு 23 திசம்பர் 2023)   1957 ஆண்டைய இந்திய ஆட்சிப் பணிப் பிரிவில் முதல் மாணவராக வந்தார். தமிழ்நாடு தலைமைச் செயலாளராகவும், பின்னர் ஒடிசா மாநிலத்தின் ஆளுநராக நவம்பர் 15, 1999 முதல் 17 நவம்பர் 2004 வரை இருந்தார்.  முன்னதாக நியூயாா்க்கில் உள்ள ஐக்கிய நாடுகள் அவையின் குழந்தைகள் நிதியகத்தின் நிா்வாகக் குழு உறுப்பினராகவும், திட்டக்குழுவின் துணைத்தலைவராகவும் இருந்துள்ளாா்.   அவர் தென் இந்தியாவின் திருச்சபையைச் சார்ந்த கிறித்துவா் ஆவார்.   அவர் இந்தியக் குடியரசுத் தலைவா் பதவிக்கு தமிழ்நாட்டைச் சார்ந்த சமூக சமத்துவப் படை கட்சியின் சார்பில் பரிந்துரைக்கப்பட்டார்.

## மேற்கோள்கள்

பகுப்பு:1935 பிறப்புகள்
பகுப்பு:2023 இறப்புகள்
பகுப்பு:ஆந்திரப் பிரதேச மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒடிசா ஆளுநர்கள்
பகுப்பு:அனந்தபூர் மாவட்ட மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
மலர் தோட்டம்

**மலர் தோட்டம்** அல்லது மலர் வளர்ப்பு, தோட்டக்கலை மற்றும் பூக்கும் தொழிற்சாலைகளை உள்ளடக்கிய பூக்கும் மற்றும் அலங்கார செடிகள் வளர்ப்பதுடன் தோட்டக்கலைக்குரிய ஒரு ஒழுங்குமுறை ஆகும். தாவர இனப்பெருக்கம் மூலம், புதிய வகைகளின் வளர்ச்சி மலரியல் வல்லுனர் ஒரு பெரிய ஆக்கிரமிப்பு ஆகும்.
மலர் தோட்டங்கள், படுக்கை தாவரங்கள், வீட்டு தாவரங்கள், பூக்கும் தோட்டம் மற்றும் பானை தாவரங்கள், பயிரிடப்பட்ட கீரைகள், வெட்டு மலர்கள் ஆகியவை அடங்கும். நாற்றங்கால் பயிர்கள் இருந்து வேறுபடுகின்றன, மலர்ச்செடி பயிர்கள் பொதுவாக ஹெர்பெஸ்ஸஸ் உள்ளன. படுக்கை மற்றும் தோட்டத்தில் தாவரங்கள் இளம் பூக்கும் தாவரங்கள் (வருடாந்திர மற்றும் பல்லாண்டு ) மற்றும் காய்கறி தாவரங்கள் உள்ளன. அவை செங்குத்துப் பெட்டிகளில் (பவளங்களிலும் அல்லது தட்டுகளிலும்), பானைகளில், அல்லது தொங்கும் கூடைகளில், வழக்கமாக ஒரு கட்டுப்படுத்தப்பட்ட சுற்றுச்சூழலுக்குள் வளர்க்கப்படுகின்றன, மேலும் பெரும்பாலும் தோட்டங்கள் மற்றும் இயற்கையழகங்களுக்கு விற்கப்படுகின்றன. பெலர்கோனியும் ("ஜீரணியும்ஸ் "), இம்பட்டியின்ஸ்  ("பிஸியாக லிசி"), மற்றும் பெட்டுனியா  சிறந்த விற்பனை படுக்கை தாவரங்கள் உள்ளன. கிறிஸ்டாந்தத்தின் பல பயிர் வகைகள் அமெரிக்காவின் முக்கிய வற்றாத தோட்டக்கலை ஆகும்.

பூக்கும் தாவரங்கள் உட்புற பயன்பாட்டிற்கு பாத்திரங்களில் பெரும்பாலும் விற்கப்படுகின்றன. முக்கிய பூக்கும் தாவரங்கள் பைன்ஸ்ட்டியாஸ், மல்லிகை, பூக்கும் சாமந்தி, மற்றும் பூர்த்தி மலர் பூங்கொத்துகள் உள்ளன. பசுமையாக தாவரங்கள் கூட பானைகளில் விற்பனை செய்யப்படுகின்றன மற்றும் உட்புற மற்றும் உள் முற்றம் பயன்பாட்டிற்கான கூடைகள் தொங்கும், அலுவலகம், ஹோட்டல், உணவகம் உள்நாட்டிற்கான பெரிய மாதிரிகள் உட்பட.

கொய்மலர் மலர்கள் பொதுவாக பூங்கொத்துகளில் அல்லது வெட்டு இலைகளுடன் பூங்கொத்துகளாக விற்கப்படுகின்றன. கொய்மலர்களின் உற்பத்தி குறிப்பாக கொய்மலர் தொழில் என்று அழைக்கப்படுகிறது. தாவர மலர்கள் மற்றும் பசுமையானது பூக்கும் வளர்ப்பின் சிறப்பு அம்சங்களைப் பயன்படுத்துகிறது, இடைவெளி, பயிற்சி மற்றும் உகந்த மலர்களின் அறுவடைக்கு செடி கொடிகள்; மற்றும் ரசாயன சிகிச்சைகள், சேமிப்பு, பாதுகாப்பு மற்றும் பேக்கேஜிங் போன்ற பிந்தைய அறுவடை சிகிச்சை. ஆஸ்திரேலியா மற்றும் ஐக்கிய மாகாணங்களில் சில இனங்கள் கொய்மலர் சந்தையில் காட்டுப்பன்றி அறுவடை செய்யப்படுகின்றன.

பகுப்பு:தோட்டக்கலை
பகுப்பு:ஒன்றிணைக்க வேண்டிய தாவரவியல் கட்டுரைகள்
சி. பழனிமுத்து

**சி. பழனிமுத்து** ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977 மற்றும் 1984 தேர்தல்களில் ஆத்தூர் தொகுதியில் இருந்து இந்திய தேசிய காங்கிரசு கட்சியின் வேட்பாளராகவும், 1980 தேர்தலில் இந்திய தேசிய காங்கிரசு (இந்திரா) கட்சியின் வேட்பாளராகவும் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பா. அருண்குமார்

**பா. அருண்குமார்** (*B. Arunkumar*) இந்தியாவைச் சேர்ந்த ஓர் அரசியல்வாதியாவார். 1996 ஆம் ஆண்டு நடைபெற்ற தேர்தலில் மேட்டுப்பாளையம் தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார். அப்போது இவர் திராவிட முன்னேற்றக் கழகம் கட்சியின் வேட்பாளராக இருந்தார்.
## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
அ. தியாகராசன்

**அ. தியாகராஜன் காடுவெட்டியார்** (*A. Thiyagarajan Kaṭuveṭṭiyar*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1962 தேர்தலில் புதுக்கோட்டை தொகுதியில் இருந்தும், 1971 தேர்தலில் திருமயம் தொகுதியில் இருந்தும், திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:சட்டப் பேரவை உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்ட மக்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
மு. பரஞ்சோதி

**மு. பரஞ்சோதி** (*M. Paranjothi*)  ஓர் இந்திய அரசியல்வாதியும் திருச்சிராப்பள்ளி மேற்கு தொகுதியின் சட்டமன்ற உறுப்பினரும் ஆவார். அண்ணா திராவிட முன்னேற்ற கழகத்தின் உறுப்பினரான இவர், 2006 ஆம் ஆண்டு நடைபெற்ற  தேர்தலில் சிறீரங்கம் தொகுதியில் போட்டியிட்டு தேர்ந்தெடுக்கப்பட்டார்.

2011 ஆம் ஆண்டு திருச்சிராப்பள்ளி மேற்குத் தொகுதிக்காக நடைபெற்ற இடைத்தேர்தலில் பரஞ்சோதி வெற்றி பெற்றார். அந்த ஆண்டு நவம்பரில் ஜெயலலிதா அமைச்சரவையில் மாற்றம் செய்ததன் விளைவாக, இந்து சமய அறநிலையத்துறை அமைச்சராக இருந்த எசு.பி.சண்முகநாதனும், தகவல், சட்டம் மற்றும் செந்தமிழன் ஆகிய இருவரின் துறைகளும் மு. பரஞ்சோதிக்கு வழங்கப்பட்டன. 
## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய அரசியல்வாதிகள்
பகுப்பு:தமிழக முன்னாள் அமைச்சர்கள்
கண்டிராதித்தம்

**கண்டிராதீர்த்தம்** *(Kandarathitham)* இந்தியாவின் தமிழ்நாட்டிலுள்ள அரியலூர் மாவட்டத்தில் உள்ள்து. கண்டராதித்தம் என்ற பெயராலும் இக்கிராமம் அறியப்படுகிறது. 

## மக்கள் தொகை

2001 ஆம் ஆண்டு இந்தியாவில் மேற்கொள்ளப்பட்ட மக்கள் தொகைக் கணக்கெடுப்பின்படி இக்கிராமத்தில் 1807 ஆண்களும் 1991 பெண்களும் சேர்ந்து மொத்தமாக 3798 பேர் இருந்தனர். பண்டைய கோயில்களுக்கு இக்கிராமம் புகழ்பெற்றது ஆகும். 

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
வால்டர் டன்ஹான் கிளாஸ்

**வால்டர் டன்ஹான் கிளாஸ்** (6 மார்ச் 1903 - 12 மே 1995) கதிர்வீச்சு உயிரியல் துறையில் முன்னோடியாக திகழ்ந்தார். குறிப்பாக மருத்துவ இயற்பியல் பாடத்திட்டத் துறையை நிறுவ உதவினார்.

## வாழ்க்கை நிகழ்வுகள்
இவர் செயின்ட் லூயிஸ் (மிசோரி) நகரில் பிறந்தார். கோல்டன் ஜெபர்சன் கவுண்டி, கொலரடோவில் காலமானார். கிளாசின் தந்தை எர்னெஸ்ட் கிளாஸ் ஜெர்மனியில் இருந்து வந்தார். இவரின் தாயார் லாரா கிளாஸ் மிசோரிலிருந்து வந்தார். அவர்கள் மிசோரி மாகாணத்தின் செயின்ட் லூயிசில் வாழ்ந்தனர். 1931இல் செயின்ட் லூயிசில் உள்ள வாசிங்டன் பல்கலைக்கழகத்தில் இயற்பியலில் முனைவர் பட்டம் பெற்றார். மேலும் மெல்லன் நிறுவனத்தில் கிளாஸ் வேலை செய்தார். பின்னர் ஐக்கிய அமெரிக்க அணு சக்தி ஆணையத்தில் வேலைக்கு சேர்ந்தார்.

## அணு சக்தி ஆணையம்
வால்டர் டி. கிளாஸ், உயிரியல் மற்றும் மருத்துவ பிரிவு, உயிரி இயற்பியல் பிரிவு, அமெரிக்க அணுசக்தி கமிஷன், வாஷிங்டன் டி.சி 1949-1950 வரை அவர் உயிரியல் மற்றும் மருத்துவம், ஏ.இ.சி பிரிவில் தலைமை வகித்தார். பின்னர் 1955-1967 வரை இவர் ஏ.இ.சி பிரிவு இயக்குனருக்கான சிறப்பு உதவியாளராகப் பணியாற்றினார்.

## உடல்நலம் இயற்பியல் சமூகம்
முனைவர் கிளாஸ் உடல்நலம் இயற்பியல் சமூகத்தின் உருவாக்கத்தில் ஒரு முக்கிய உறுப்பினராக இருந்தார் மற்றும் அமெரிக்க அணுசக்தி ஆணைய கமிஷனை பிரிதிநிதித்துவப்படுத்தினார்.

## பிரசுரங்கள்
*புளூடோனியம் மற்றும் ரேடியம் உடல்நல விளைவுகள்.
*எக்சு-கதிர்களின் படிக பிரதிபலிப்பில் அணுக்கரு அமைப்பு காரணி வளைவுகளின் விளக்கம்.
*திரவ மிதப்பலில் எசரிக்கியா கோலை மீது புற ஊத கதிர்வீச்சின் நுண்ணுயிர்க்கொல்லல் விளைவு.
*இழைப்பிறப்பாக்கக் கதிர்வீச்சின் பிரச்சனைக்கான ஒரு சோதனை ஆய்வு.
*உடல்நிலை இயற்பியல் என்றால் என்ன ?
*கதிர்வீச்சு உயிரியல் மற்றும் மருத்துவம்.
*உடல் இயற்பியல் கல்வி மற்றும் பயிற்சி பற்றிய சந்திப்பு உடல் இயற்பியல் பயிற்சி திட்டங்கள்.

## மேற்கோள்கள்

பகுப்பு:1995 இறப்புகள்
பகுப்பு:அணுக்கரு இயற்பியலாளர்கள்
பகுப்பு:1903 பிறப்புகள்
பகுப்பு:மருத்துவ இயற்பியலாளர்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
எம். ஆர். கோவிந்தன்

**எம். ஆர். கோவேந்தன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977, 1980 மற்றும் 1984 தேர்தல்களில் பேராவூரணி தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.எம். ஜி. ஆர் தலைமையிலான அமைச்சரவையில் பிற்படுத்தப்பட்ட மக்கள் நலத்துறை அமைச்சராகவும் பணியாற்றியுள்ளார்

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
செ. இரத்தினவேலு

**செ. இரத்தினவேலு** (*S. Rathinavelu*)(பிறப்பு 18 மே, 1956) என்பவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்த இந்திய அரசியல்வாதி ஆவார். இவர் 1984ஆம் ஆண்டு நடைபெற்ற தமிழ்நாடு சட்டமன்றத் தேர்தலில் முசிறி தொகுதியில் அதிமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் வழக்கறிஞர் மற்றும் மூத்த அரசியல்வாதி ஆவார்.
## மேற்கோள்கள்

பகுப்பு:வாழும் மக்கள்
பகுப்பு:திருச்சி மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
என். சுப்பிரமணியன் செட்டியார்

**என். சுப்பிரமணியன் செட்டியார்** என்பவர் ஓர் இந்திய தொழிலதிபர், கொடையாளர் , அரசியல்வாதி மற்றும் தமிழகத்தின் முன்னாள் சட்டமன்ற உறுப்பினரும் ஆவார். இவர் 1962 ஆம் ஆண்டு நடந்த சட்டமன்றத் தேர்தலில், ஸ்ரீரங்கம் சட்டமன்றத் தொகுதியில் இருந்து இந்திய தேசிய காங்கிரசு வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
வை. பாலசந்திரன்

**வை. பாலசந்திரன்** (V. Balachandran) தமிழ்நாட்டைச் சேர்ந்த ஓர் அரசியல்வாதியும், முன்னாள் சட்டமன்ற உறுப்பினரும் ஆவார். 1984-ஆம் ஆண்டு நடைபெற்ற சட்டமன்றத் தேர்தலில் கன்னியாகுமரி மாவட்டத்தில் பத்மநாபபுரம் சட்டமன்றத் தொகுதியிலிருந்து இந்து முன்னணி கட்சியினரின் ஆதரவுடன் ஒரு சுயேட்சை வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்..
 
## மேற்கோள்கள்

பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:சுயேச்சை அரசியல்வாதிகள்
எ. இராமகிருட்டிணன்

**எ. இராமகிருட்டிணன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 தேர்தலில், அச்சரப்பாக்கம் தொகுதியிலிருந்து திராவிட முன்னேற்ற கழக வேட்பாளராகவும், பின்னர் 1991 தேர்தலில் அண்ணா திராவிட முன்னேற்றக் கழக வேட்பாளராகவும் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## இறப்பு
இராமகிருட்டிணன் 24 மார்ச்சு 2024 அன்று இறந்தார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1949 பிறப்புகள்
பகுப்பு:2024 இறப்புகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பெ. வெ. இராஜேந்திரன்

**பெ. வெ. இராஜேந்திரன்** (*P. V. Rajendran*) என்பவர் இந்திய அரசியல்வாதியும், தமிழக சட்டமன்ற முன்னாள் உறுப்பினரும் ஆவார். 1989 மற்றும் 1991 இல் நடந்த தேர்தல்களில் வேதாரண்யம் தொகுதியிலிருந்து இவர் இந்திய தேசிய காங்கிரசு சார்பில் தமிழ்நாடு சட்டமன்றத்திற்கு தேர்ந்தெடுக்கப்பட்டார். 1996இல் நடந்த நாடாளுமன்றத் தேர்தலில் மயிலாடுதுறை தொகுதியில் இருந்து போட்டியிட்டு வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11வது மக்களவை உறுப்பினர்கள்
வ. சத்தியமூர்த்தி

**வ. சத்தியமூர்த்தி** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1991ஆம் ஆண்டு நடந்த சட்டமன்றத் தேர்தலில், கடலாடி தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். இவர் 1998 ஆம் ஆண்டு தேர்தலில் அதிமுக வேட்பாளராக இராமநாதபுரம் மக்களவைத் தொகுதியில் இருந்து தேர்ந்தெடுக்கப்பட்டார்.
## தனிப்பட்ட வாழ்க்கை
இவர் இந்தியாவின், தமிழ்நாடு மாநிலத்தில், இராமநாதபுரம் மாவட்டத்திலுள்ள, கடலாடி அருகே உள்ள ஏ. பாடுவனேந்தல் என்னும் ஊரில் பிறந்தார். இவரின் தந்தை வடிவேல் தேவர் முன்னாள் மாவட்ட நீதிபதியாக பணியாற்றியவர். இவரின் சகோதரன் வ. இராஜேஸ்வரன், முன்னாள் மக்களவை உறுப்பினர் ஆவார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:இராமநாதபுரம் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:12வது மக்களவை உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
அ. வெள்ளதுரை

**அ. வெள்ளதுரை** (*A. Velladurai*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டுகளில் நடந்த சட்டமன்றத் தேர்தலில், வாசுதேவநல்லூர் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
கே. ராணி (அரசியல்வாதி)

**க. ராணி** (பிறப்பு 19 மே 1958) இவர் இந்தியாவின் 14 ஆவது பதினான்காவது மக்களவைக்கு இராசிபுரம் மக்களவைத் தொகுதியிலிருந்து (தமிழ்நாடு) இட ஒதுக்கீடு பிரிவில் (பட்டியல் சாதியினரும் பட்டியல் பழங்குடியினரும்) தேர்ந்தெடுக்கப்பட்டவர். இவர் இந்திய தேசிய காங்கிரசு கட்சியின் உறுப்பினர். இதற்கு முன் தமிழ்நாடு சட்டமன்ற உறுப்பினராக தமிழ் மாநில காங்கிரசு கட்சியின் சார்பாக வெற்றி பெற்றவர்.

## வகித்த பதவிகள்
ராணி தமிழ்நாடு சட்டப்பேரவை உறுப்பினராக தமிழ்நாடு சட்டமன்றத் தேர்தல், 1996
தமிழ் மாநில காங்கிரசு கட்சி சார்பில் தலவாசல் தொகுதியிலிருந்து (இட ஒதுக்கீடு) உறுப்பினராக பட்டியல் சாதியினரும் பழங்குடியினரும் பிரிவிலிருந்து தேர்ந்தெடுக்கப்பட்டார்.  இவர் பேரவைக்கு 2001 ஆம் ஆண்டு வரை முழு நேர சேவையாக பெண்களுக்கு அதிகாரமளிக்கும் குழுவின் உறுப்பினராக இருந்து சேவை செய்தார்.

ராணி ராசிபுரம் மக்களவை தொகுதியிலிருந்து இந்திய தேசிய காங்கிரசு கட்சியின் சார்பில் பட்டியல் சாதியினரும் பழங்குடியினரும் போட்டியிடும் தனித் தொகுதியிலிருந்து போட்டியிட்டு 14 ஆவது மக்களவைக்குத் தேர்ந்தெடுக்கப்பட்டார். இவர் சுகாதாரம் மற்றும் குடும்ப னல குழுவின் உறுப்பினராகவும் 5 ஆகஸ்டு 200716 ஆகஸ்டு 2006 லிருந்து பெண்கள் உரிமைக்குழு உறுப்பினராகவும் செயல்பட்டு வருகிறார். முதல் தேர்ந்தெடுக்கப்பட்டார்.

2014 பதினைந்தாவது மக்களவை, இந்தியப் பொதுத் தேர்தலில் <nowiki/> விழுப்புரம்மக்களவைத் தொகுதியில் முந்தைய தொகுதியான ராசிபுரத்திலிருந்து தொகுதி மாறி போட்டியிட்டார்.

## மேற்கோள்கள்

பகுப்பு:14வது மக்களவை உறுப்பினர்கள்
பகுப்பு:1958 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
ஏ. மணி

**ஏ. மணி** (*A. Mani*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், உளுந்தூர்பேட்டை தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதியானது தாழ்த்தப்பட்ட சாதியினரின் வேட்பாளர்களுக்காக ஒதுக்கப்பட்ட ஓர் தனித்தொகுதியாகும். இவர் திராவிட முன்னேற்றக் கழகத்தைச் சேர்ந்தவர் ஆவார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
எ. தங்கராசு

**எ. தங்கராசு** ஓர் இந்திய அரசியல்வாதியும், தமிழ்நாடு சட்டசபையின் முன்னாள்  உறுப்பினரும் ஆவார். இவர் 1980 மற்றும் 1984 ஆம் ஆண்டுகளில் நடைபெற்ற தமிழ்நாடு சட்டமன்ற தேர்தல்களில் அண்ணா திராவிட முன்னேற்றக் கழக வேட்பாளராக குறிஞ்சிப்பாடி தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1989 ஆம் ஆண்டு நடைபெற்ற தேர்தலில் காட்டுமன்னார்கோவில் தொகுதியிலிருந்து தனித்து போட்டியிட்டு (கட்சி சார்பற்று) தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## சான்றுகள்

பகுப்பு:வாழும் மக்கள்
பகுப்பு:கடலூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
புனிதபால் பெண்கள் மேல்நிலைப் பள்ளி, மயிலாடுதுறை

**புனித பால் பெண்கள் மேல்நிலைப்பள்ளி** என்பது  மயிலாடுதுறை நகராட்சி, மயிலாடுதுறை மாவட்டம்  தமிழ்நாடு மாநிலத்தில் அமைந்துள்ள ஒரு பள்ளி ஆகும்.

## அமைவிடம்
மயிலாடுதுறையில் இருந்து சுமார் 500மீ தொலைவில் உள்ளது.

## வரலாறு
இந்த பள்ளியானது 1930ஆம் ஆண்டு மரியன்னையின் தூய இதய கன்னியர் சபையின் அருட்சகோதரர்களால் பெண்களின் வாழ்வியல் சாதனம் கல்வி தான் என்ற குறிக்கோளோடு ஆரம்பிக்கப்பட்டது. 1956ல் உயர்நிலைப்பள்ளியாகவும் 1978ல் மேல்நிலைப்பள்ளியாகவும் தரம் உயர்த்தப்பட்டது.

## இயக்கங்களும், சங்கங்களும்
*நாட்டுநலப்பணித்திட்டம்
*சாரணியர் இயக்கம்
*கண்மணி இயக்கம்
*தேசிய பசுமைப்படை
*இளம் மாணவியர்  இயக்கம்
*செஞ்சிலுவை இயக்கம்

## மன்றங்கள்
தமிழ், ஆங்கிலம், கணிதம், அறிவியல், சமூக அறிவியல் மன்றங்கள் மற்றும் நுகர்வோர் மன்றம், ஆய்வு வாழ்க்கைத் திறன் கல்வி ஆகிய மன்றங்கள் உள்ளன.

## மேற்கோள்கள்

பகுப்பு:மயிலாடுதுறை மாவட்டத்திலுள்ள பள்ளிகள்
க. கள்ளன்

**கே. கல்லன்** *(K. Kallan)* என்பவர் இந்திய அரசியல்வாதி மற்றும் முன்னாள் தமிழ்நாட்டின் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்திற்கு, இந்திய தேசிய காங்கிரசு (இந்திரா)  வேட்பாளாராக உதகமண்டலம் சட்டமன்றத் தொகுதியில் இருந்து (1980) தேர்தல் மற்றும், இந்திய தேசிய காங்கிரசு கட்சியின் வேட்பாளராக (1984) தேர்தலிலும் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
கே. சி. கணேசன்

**கே. சி. கணேசன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தல்களில், ஜெயங்கொண்டம் தொகுதியிலிருந்து, திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார். இவர் 22 ஆகத்து 2005 அன்று காலமானார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:2005 இறப்புகள்
விதை உறக்கம்

**விதை உறக்கம்**, சாதகமான சூழ்நிலை அமைந்தாலும் சில விதைகள் உடனடியாக முளைக்காமல், குறிப்பிட்ட காலத்திற்குப் பின்பே முளைக்கின்றன. இந்த ஒய்வு நிலைக்கு உறக்க நிலை என்று பெயர். விதை உறக்கம் இரண்டு வகைப்படும். முதல் நிலை உறக்கநிலை மற்றும் இரண்டாம் நிலை உறக்கநிலை.

## முதல்நிலை உறக்கநிலை
சில விதைகள் முளைப்பதற்கு உரிய சூழ்நிலை அமைந்தாலும் அவற்றில் உள்ள கடின மேலுறை, விதைக்கரு முற்றாத நிலை போன்ற காரணங்களால்  உடனடியாக முளைப்பதில்லை. இதற்கு முதல்நிலை  உறக்கநிலை  என்று பெயர். முதல்நிலை உறக்கநிலை மூன்று பிரிவுகளாக பிரிக்கப்படுகிறது 
* இயல்பு உறக்கநிலை 
* பாரம்பரிய  உறக்கநிலை
* தூண்டப்பட்ட உறக்கநிலை  

## இரண்டாம்நிலை உறக்கநிலை
நல்ல முளைப்புத்திறன் உள்ள  விதைகள் கூட சாதகமற்ற சூழ்நிலையில் உறக்க நிலையை அடைகின்றன. இதற்கு இரண்டாம்நிலை உறக்கநிலை
என்று  பெயர். இரண்டாம்நிலை உறக்கநிலையானது வெப்பநிலை மாறுபாடு,  ஒளி பற்றாக்குறை, இரசாயனங்கள் மற்றும்  வாயுக்கள் வளர்ச்சியைத் தடுக்கும் பொருட்கள் ஆகியவற்றால் ஏற்படுகின்றன.
## உறக்கநிலையை நீக்குதல்
* இயந்திரங்கள் கொண்டு விதைகளின் மேல் சிராய்ப்புக்களை ஏற்படுத்துதல். எடுத்துக்காட்டு பயறு வகைகள்  
* இரசாயன மருந்துகளை பயன்படுத்தி விதை நேர்த்தி செய்து  உறக்கநிலையை  குறைக்கலாம்  உ.ம். பருத்தி விதை அமில சிகிச்சை
* வளர்ச்சி ஊக்கி கொண்டு நேர்த்தி  செய்து உறக்க நிலையை  நீக்கலாம்.  உ.பி  கோதுமை , பார்லி விதை ஜிப்ராலிக் அமில சிகிச்சை
* மிகக்குறைந்த வெப்பநிலையில் (5  -10  c  ) குறிப்பிட்ட காலத்திற்கு விதைகளை வைத்திருத்தல்.  உ.பி ஆப்பிள் , ரோஜா
* விதைகளை ஓடும் நீரில் குறிப்பிட்ட காலம்வரை    வைப்பதால்  முளைப்பை தடை  செய்யும் இரசாயனங்கள் நீக்கப்படுகிறது  உ.பி கொத்தமல்லி
* சில விதைகளை தீயில் வாட்டி எடுப்பதன் மூலம்  விதை உரையின் தடிமனை  குறைத்து  உறக்க நிலை நீக்கப்படுகிறது உ.பி தேக்கு விதைகள் 
* அதிக வெப்பநிலை உள்ள நீரில்  குறிப்பிட்ட  காலம் வைத்து உறக்க நிலையை நீக்கலாம் உ.ம் வேலமரம் 
* சில விதைகளை நீரில்  ஊறவைத்து விதைப்பதால் உறக்கநிலை நீக்கப்படுகிறது  உ.ம் கருவேல மரம் 
* விதைகளை கைகளால் தரையில் தேய்த்து உறக்க நிலையை நீக்கலாம் இது அனைத்து மரவகை பயிர்களுக்கும்  சிறந்த பயனை அளிக்கும்
  
சாதகமான சூழ்நிலை அமைந்தாலும் சில விதைகள் உடனடியாக முளைக்காமல் குறிப்பிட்ட காலத்திற்கு பின்பே முளைக்கின்றன. இந்த ஓய்வு நிலைக்கு உறக்கநிலை என்று பெயா். இது முதல் நிலை உறக்க நிலை, இரண்டாம் நிலை உறக்க நிலை என இரண்டு வகைப்படும்.

* முதல் நிலை உறக்க நிலை என்பது விதைகள் முளைக்க சாதகமான சூழ்நிலை இருந்தாலும், கடினமான விதை மேலுறை, முற்றாத விதைக்கரு போன்றவற்றால் முளைப்பதில்லை.

* இரண்டாம் நிலை உறக்க நிலை என்பது விதைகள் நல்ல முளைப்பு திறன் இருந்தாலும், சாதகமற்ற சூழ்நிலையில் உறக்கநிலையை அடைகின்றன.

## மேற்கோள்கள்

* வேளாண் செயல்முறைகள் கருத்தியல் - 12-ஆம் வகுப்பு

பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:விதைகள்
பகுப்பு:தாவரவியல்
பகுப்பு:ஒன்றிணைக்க வேண்டிய தாவரவியல் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
சி. அன்பரசன்

**சி. அன்பரசன்** (*C. Anbarasan*) இந்தியாவைச் சேர்ந்த ஓர் அரசியல்வாதியாவார். தமிழ்நாடு சட்டமன்றத்தில் இவர் உறுப்பினராக இருந்தார்.

அறந்தாங்கி சட்டமன்றத் தொகுதிக்கு 2000 ஆம் ஆண்டு பிப்ரவரி மாதம் நடைபெற்ற இடைத்தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். 1977 ஆம் ஆண்டு முதல் அந்தத் தொகுதியை வைத்திருந்த சட்டமன்ற உறுப்பினர் எசு.திருநாவுக்கரசுக்குப் பதிலாக  இத்தொகுதி அன்பரசனுக்குக் கிடைத்தது. புதுக்கோட்டை மக்களவைத் தொகுதியில் வெற்றி பெற்றதால் .திருநாவுக்கரசு பதவி விலகினார். திருநாவுக்கரசுக்கு வழிகாட்டியாக இருந்த அன்பரசன், எம்.ஜிஆர் அண்ணா திராவிட முன்னேற்றக் கழகத்தின் வேட்பாளராகப் போட்டியிட்டார்.
 
சி. அன்பரசன் 2000 ஆம் ஆண்டு சூன் மாதம் 19 ஆம் தேதியன்று காலமானார்.

## மேற்கோள்கள்

பகுப்பு:2000 இறப்புகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக அரசியல்வாதிகள்
அரசு மேல்நிலைப்பள்ளி, பழைய ஜெயங்கொண்ட சோழபுரம்

**அரசு மேல்நிலைப்பள்ளி பழைய ஜெயங்கொண்டம்** (Government Higher Secondary School Palayajayankondam) என்பது  தமிழ்நாட்டின் கரூர் மாவட்டத்தின் கிழக்குப் பகுதியில் அமைந்துள்ள பழைய ஜெயங்கொண்ட சோழபுரம் பேரூராட்சியின் அமைந்துள்ள ஒரு மேல்நிலைப்பள்ளியாகும். இப்பள்ளியானது இக்கிராம மக்களுக்கும், அதனைச் சுற்றியுள்ள 20 க்கும் மேற்பட்ட கிராமப்புற மாணவர்களுக்கும் கல்வி போதித்து வரும் ஒரு கல்வி நிறுவனமாகும்.
## வரலாறு
இப்பள்ளியானது 1966ஆம் ஆண்டு பழைய ஜெயங்கொண்ட சோழபுரத்தைச் சேர்ந்த சொக்கலிங்க செட்டியாரின் குடும்பத்தாரால் துவக்கப்பள்ளியாகத் தொடங்கப்பட்ட பள்ளியாகும். பின்னர் இடைநிலைப்பள்ளியாகவும், உயர்நிலைப்பள்ளியாகவும் தரம் உயர்த்தப்பட்டு 52 ஆண்டுகளுக்குப் பிறகு மேல்நிலைப் பள்ளியாக செயல்பட்டுவருகிறது.
                                   
இப்பள்ளியில் ஆறாம் வருப்பு முதல் பத்தாம் வகுப்பு வரை 650க்கும் மேற்பட்ட மாணவ மாணவிகளைக் கொண்டும், மேல்நிலைக்கல்வியில் 330க்கும் மேற்பட்ட மாணவ மாணவிகளைக் கொண்டும், 33 இருபால் ஆசிரியர்களைக் கொண்டும் ஊர்ப் பொதுமக்களின் பங்களிப்போடு செயல்பட்டு வருகிறது.

## மேற்கோள்கள்

பகுப்பு:கரூர் மாவட்டத்திலுள்ள கல்வி நிலையங்கள்
எஸ். வி. திருஞான சம்பந்தம்

**எஸ். வி. திருஞான சம்பந்தம்** (*S. V. Thirugnana Sambandam*)(4 ஆகத்து 1963) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தஞ்சாவூர் மாவட்டம் திருச்சிற்றம்பலத்தினைச் சார்ந்தவர். இளம் அறிவியல் பட்டம் பெற்ற திருஞானசம்பந்தம், 1996 மற்றும் 2001 தமிழ்நாடு சட்டப் பேரவைத் தேர்தல்களில் பேராவூரணி சட்டமன்றத் தொகுதியிலிருந்து தமிழ் மாநில காங்கிரசு (மூப்பனார்) கட்சி வேட்பாளராக போட்டியிட்டுத் தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ் மாநில காங்கிரசு அரசியல்வாதிகள்
ஐன்ஸ்டின் பரிசு

2003 ல் இருந்து, **ஐன்ஸ்டீன் பரிசு** (*Einstein Prize*) இரண்டு ஆண்டுகளுக்கு ஒரு முறை அமெரிக்க இயற்பியல் சங்கத்தின் மூலம் வழங்கப்படுகிறது  . புவி  ஈர்ப்பு இயற்பியல் துறையில் குறிப்பிடத்தகுந்த சாதனை புரிந்தவர்களுக்கு ஆல்பர்ட் ஐன்ஸ்டீன் (1879-1955) பெயரால் இப்பரிசு வழங்கப்படுகிறது. ஐன்ஸ்டின் தனது சார்பியல் கோட்பாடுகளால் புகழ்பெற்றவர் ஆவார். $10,000 மதிப்புள்ள இப்பரிசு 1999 ஆண்டின் முற்பகுதியில் புவிஈர்ப்பு பர்றிய மேலாய்வுக்குழுவால் துவங்கப்பட்டது.

## விருது பெற்றவர்கள்
*2003 - ஜான் வீலர், பீட்டர் பெர்க்மான்
*2005 - பிரைஸ் டிவிட்
*2007 - இராய்னர் வெய்சு, ரொனால்டு டிரெவர்
*2009 - யேம்சு ஆர்ட்டில்
*2011 - எசுரா டெட் நியூமன்
*2013 - இர்வின் சாப்பிரோ
*2015 - யாக்கோபு பெக்கென்ஸ்டைன்
*2017 - இராபர்ட் வால்டு

## மேற்கோள்கள்

## வெளி இணைப்புகள்
* ஐன்ஸ்டீன் பரிசு, அமெரிக்க இயற்பியல் சங்கம்

பகுப்பு:ஆல்பர்ட் ஐன்ஸ்டைன்
பகுப்பு:இயற்பியல் விருதுகள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
ஏ. ஜெ. மணிக்கண்ணன்

**ஏ. ஜெ. மணிக்கண்ணன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், திருநாவலூர் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 2001 தேர்தல்களில் இவர் மீண்டும் இதேதொகுதியில் போட்டியிட்டு, தோல்வியடைந்தார். இவர் தனது தொகுதியை கவனித்துக்கொள்ளவில்லை என்றும், அவருடைய குடும்பத்தின் நலன்களை அவர் ஆதரிக்கிறார் என்றும் புகார்கள் வந்தன.

## போட்டியிட்ட தேர்தல்கள்

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பொதுவான கடல்சார் ஒப்பந்தம் 1820

**பொதுவான கடல்சார் ஒப்பந்தம் 1820** (General Maritime Treaty of 1820) அரபு நாடுகளுக்கும்  இங்கிலாந்து நாட்டிற்கும் இடையே 1820 ஆம் ஆண்டு ஜனவரி மாதம் பாரசீக வளைகுடாவை பகிர்ந்துகொள்வதில் ஓர் ஒப்பந்தம் ஏற்பட்டது.அது  கடல்சார் ஒப்பந்தம் 1820 என அழைக்கப்படுகிறது. அபுதாபி , ஷார்ஜா , அஜ்மன் மற்றும் உம்- அல்- குவைன்  ஆகிய நாடுகளுக்கும் இங்கிலாந்து நாட்டிற்கும் இடையே இந்த ஒப்பந்தம் ஏற்பட்டது.ரஸ் அல் கைமா நகரில் இங்கிலாந்து நாட்டின் பிரதிநிதி சர் வில்லியம் கிராண்ட்- கெய்ர் ஆதரவுடன் இவ்வொப்பந்தம் ஏற்பட்டது. 1820 ஆம் ஆண்டு பிப்ரவரி மாதம் பஹ்ரைன் நாடு  தன்னையும் இந்த ஒப்பந்தத்தில் இணைத்துக்கொண்டது.

பிரித்தானிய படை  800 சிப்பாய்கள் மற்றும் பீரங்கிகளைக் கொண்டு ராஸ் அல் கைமா நகரத்தை வெடிக்கச் செய்தது. பஹ்ரைனில் தஞ்சம் புகுந்த பத்து கப்பல்களும் அழிக்கப்பட்டன. இந்த நடவடிக்கையின் போது ராயல் கடற்படைக்கு எந்த சேதமும் ஏற்படவில்லை.

## சிறப்புகள்
பாரசீக வளைகுடாவில்

* கடற்கொள்ளையை தடுத்தல்.
* அடிமைத்தனத்தையும் அடிமை வியாபாரத்தையும் ஒழித்தல்.
* பயன்படுத்தக்கூடிய அனைத்து கப்பல்களையும் இங்கிலாந்து படைகளிடம் பதிவு செய்தல்.
* பாரசீக வளைகுடா பகுதியில்  போட்டியிடும்  ரஷ்ய அரசு மற்றும் பிரான்ஸ் போன்ற   ஐரோப்பிய சக்திகளைத் தவிர்த்தல். 
* இங்கிலாந்து நாட்டின் கட்டுப்பாட்டில் இருந்த இந்தியா போன்ற நாடுகளுக்கும்   இங்கிலாந்து நாட்டிற்கும்  இடையே நேரடி  தொடர்பை  ஏற்படுத்துதல் என்ற இங்கிலாந்தின் போர்சார்ந்த  கொள்கையில் இந்த உடன்பாடு இருந்தது.
* கஜார் ஈரான் , ஒட்டோமான் பேரரசு( இன்றைய துருக்கி ) மற்றும் இரண்டாம் சவுதி அரசு( நெஜ் குடியரசு ) ஆகிய நாடுகளின்  சுதந்திரத்தை  காப்பாற்றுவோம் எனக்கூறி  இங்கிலாந்து பாரசீக  வளைகுடா நாடுகளை  சமாதானப்படுத்த முயன்றது.

## சான்றுகள்


பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:1820கள்
கே. கந்தசாமி

**க. கந்தசாமி** ஒரு இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். 1977 தேர்தலில் ஆண்டிபட்டி தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு ஆறாவது சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:11வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பி. உத்திரபதி

**பொ. உத்திரபதி** (*P. Uthirapathy*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1977 மற்றும் 1984 ஆம் ஆண்டுகளில் நட்டைபெற்ற தேர்தல்களில் திருத்துறைப்பூண்டி தொகுதியிலிருந்து இந்திய பொதுவுடமைக் கட்சியின் வேட்பாளராகவும், 1980ஆம் ஆண்டு நடைபெற்ற தேர்தலில் இந்திய பொதுவுடமைக் கட்சியின் (மார்க்சியம்) வேட்பாளராகவும் போட்டியிட்டு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
சி. கணேசன்

**சி. கணேசன்** (*C. Ganesan*) என்பவர் இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். இவர் செங்கல்பட்டு மாவட்டம் வேதாச்சல நகரினைச் சார்ந்தவர். கணேசன் செங்கல்பட்டு புனித ஜோசப் உயர்நிலைப் பள்ளியிலும், காஞ்சிபுரம் பச்சையப்பன் கல்லூரி, சென்னை மாநிலக் கல்லூரி, சென்னை சட்டக் கல்லூரி முதலிய கல்வி நிறுவனங்களில் பயின்றுள்ளார். இவர் அனைத்திந்திய அண்ணா திராவிட முன்னேற்றக் கழக வேட்பாளராக 1980ஆம் ஆண்டு நடைப்பெற்றத் தேர்தலில் அச்சரப்பக்கம் தொகுதியிலிருந்து தேர்ந்தெடுக்கப்பட்டார்.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மாநிலக் கல்லூரி மேனாள் மாணவர்கள்
கடல் தாழைகள்

**கடல் தாழைகள்** என்பவை கடலில் மேலீடான பகுதியில் உள்ள நிலத்தில் ஊன்றி வளரும் உப்புத் தன்மையைத் தாங்கவல்ல தாவரம் இது.இதில் இலை,தண்டு,வேர்,கனிகள் உண்டு.
## பயன்கள்
கடற்கரை ஓரங்களில் ஒதுங்கி உள்ள தழைகள் மக்கி மீண்டும் கடலில் கலக்கும்போது, அவை கடல் தாழைகளுக்கு இயற்கை உரமாக பயன்படுகிறது.மீன்கள் முட்டைகளை இதன் இலைகளில் இடுவதால் மீன் வளம் பெருகுகிறது.கடலில் கலக்கும் ஆற்றுநீரில் உள்ள சத்துப்பொருட்களை உறிஞ்சிக் கடல் நீரை தெளியவைக்கிறது.பவளப்பாறைகளில் மேல் மணல் துகள்கள் படிவது தடுக்கப்படுகிறது.
## அழிவு
கடலோரங்களில் கலக்கும் தொழிற்சாலை,சாக்கடை,எண்ணெய் கழிவுகளால் கடல்தாழைகள் அழிந்து வருகின்றன.படகுகளுக்கு நங்கூரம் போடுவம்போதுமமிஅவை அழிகின்றன.
## சிறப்புகள்
ஓர்  எக்டர் அளவிலான பரப்பில் கடல் தாழைகள் ஓர் ஆண்டுக்கு 1.2கிலோ அளவிற்கு கடல் தாதுக்களைக் கடல் நீரிலிருந்து உறிஞ்சுகிறது. இது 200 மனிதர்கள் பயன்படுத்திய கழிவுநீரைச்  தூமைப்படுத்துவத்றகுச் சமமாகும்.  ஓராண்டில் 33 கிராம் கர்மத்தை உறிஞ்சும்.இவை உலக வெப்பமயமாதலைத் தடுக்கிறது.

## மேற்கோள்கள்


பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரங்கள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பி. குழந்தை வேலு

**ப. குழந்தைவேலு** என்பவர் ஒரு இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார்.1977 மற்றும் 1980 தேர்தல்களில் உடுமலைப்பேட்டை தொகுதியில் இருந்து அண்ணா திராவிட முன்னேற்ற கழக வேட்பாளராக தமிழ்நாடு சட்டமன்றத்துக்குத் தேர்ந்தெடுக்கப்பட்டார். 1977 முதல் 1980 வரை, வேளாண்மைத் துறை, 1980, உள்ளாட்சி நிர்வாகம், மற்றும் கிராம அபிவிருத்தி, துறைகள் மற்றும் நெடுஞ்சாலைகள் மற்றும் சதுதுணவு துறை அமைச்சராக எம்.ஜி.ஆர் அமைச்சரவையில் இருந்தார். 1984-1989 முதல் கோபிசெட்டி பாளையம் நாடாளுமன்ற உறுப்பினராகவும், 1987 இல் நாடாளுமன்ற (அதிமுக கட்சி) எதிர்க்கட்சித் தலைவராக இருந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
கே. ஆர். கணபதி

**கே. ஆர். கணபதி** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1980 மற்றும் 1984 ஆம் ஆண்டு சட்டமன்றத் தேர்தல்களில், சிதம்பரம் தொகுதியில் இருந்து அண்ணா திராவிட முன்னேற்ற கழக வேட்பாளராக, தமிழ்நாடு சட்டசபைக்குத் தேர்ந்தெடுக்கப்பட்டார்.
 இவர் 2013ஆம் ஆண்டு செப்டம்பர் 25ஆம் நாளன்று காலமானார்.

## மேற்கோள்கள்

பகுப்பு:2013 இறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
எஸ். எம். இராமச்சந்திரன்

**எஸ். எம். இராமச்சந்திரன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1984ல் நடந்த தமிழ்நாடு சட்டமன்றத் தேர்தலில், திராவிட முன்னேற்றக் கழகத்தின் வேட்பாளராக, அண்ணாநகர் தொகுதியல் இருந்து சட்டசபைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
ஒ. ஆர். ராமச்சந்திரன்

**ஓ. ஆர். ராமச்சந்திரன்** (*O. R. Ramachandran*, 1947 – 4 அக்டோபர் 2024) இந்தியாவைச் சேர்ந்த ஓர் அரசியல்வாதியும் தமிழ்நாட்டின் முன்னாள் சட்டமன்ற  உறுப்பினரும் ஆவார். 1991ஆம் ஆண்டு நடைபெற்ற தேர்தலில் கம்பம் சட்டமன்றத் தொகுதியிlஇருந்து இந்திய தேசிய காங்கிரசு வேட்பாளராகவும், 1996 மற்றும் 2001 ஆண்டுகளில் நடைபெற்ற தேர்தல்களில் தமிழ் மாநில காங்கிரசு கட்சி வேட்பாளராகவும் தமிழ்நாடு சட்டமன்றத்திற்கு தேர்ந்தெடுக்கப்பட்டார்.
## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1947 பிறப்புகள்
பகுப்பு:2024 இறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தேனி மாவட்ட மக்கள்
பகுப்பு:தேனி அரசியல்வாதிகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்